open-index/open-wikipedia-markdown huggingface dataset:
Ֆուտբոլի Անգլիայի Սուպերգավաթ 2011

**Ֆուտբոլի Անգլիայի Սուպերգավաթ 2011** (), Անգլիայի Սուպերգավաթի 89-րդ խաղարկումն է, որն անցկացվել է 2011 թ. օգոստոսի 7-ին Լոնդոնի «Ուեմբլի» մարզադաշտում։

## Խաղ

;Լավագույն խաղացող։
*  Նանի

## Ծանոթագրություններ

## Արտաքին հղումներ
* Անգլիայի Սուպերգավաթը TheFA.com կայքում 
* Հաշվետվություն խաղի մասին BBC Sport կայքում 

Կատեգորիա:Մանչեսթեր Յունայթեդի հանդիպումներ
Կատեգորիա:Ֆուտբոլի Անգլիայի Սուպերգավաթ
Իտալիայի վարչական բաժանում

thumb|right|350px|Իտալիայի վարչական բաժանում

Համաձայն Իտալիայի սահմանադրության 1947 թվականի դեկտեմբերի 11-ի տարբերակի, Իտալիայի Հանրապետությունը բաժանված է 20 մարզերի (շրջանների ), որոնցից 5-ը, որտեղ բնակվում են էթնիկ և լեզվական փոքրամասնություններ, ունեն հատուկ ինքնավար կարգավիճակ և լրացուցիչ (բացի իտալերենից) օտար լեզուներ (այդ լեզուները ներկայացված են ստորև՝ փակագծերի մեջ).

# Աբրուցո
# Վալլե Դ'Աոստա (ֆրանսերեն)
# Ապուլիա
# Բազիլիկատա
# Կալաբրիա
# Կամպանիա
# Էմիլիա Ռոմանիա
# Ֆրիուլի Վենետիկ Ջուլիա (ֆրիուլիերեն, գերմաներեն, սլովեներեն և ժամանակակից վենետիկերեն)
# Լացիո
# Լիգուրիա
# Լոմբարդիա
# Մարկե
# Մոլիզե
# Պիեմոնտ
# Սարդինիա (սարդիներեն)
# Սիցիլիա (սիցիլիերեն)
# Տրենտինո Ալտո Ադիջե (գերմաներեն, լադիներեն)
# Տոսկանա
# Ումբրիա
# Վենետո

Ցանկում առկա թվերը համապատասխանում են քարտեզի թվերին։

Մարզերն ունեն իրենց խորհրդարանները՝ մարզային խորհուրդները և կառավարությունները (ջունտաներ ()), որոնք ունեն լայն լիազորություններ՝ տեղական ինքնակառավարման որոշումների ընդունման համար։ Բոլոր մարզերը, բացի Վալլե Դ'Աոստայից, բաժանված են գավառների կամ պրովինցիաների (): Վերջիններս թվով 107-ն են (որոնցից 2-ը՝ Տրենտոն և Բոլցանոն ունեն նաև ինքնավար կարգավիճակ։ Իրենց հերթին պրովինցիաները բաժանվում են կոմունաների (համայնքներ ), որոնք նույնպես կարող  են բաժանվել տարածքային մասերիк (): Կոմունաներն իրենց չափսերով խիստ տարբեր են։ Իտալիայի թե բնակչությամբ, և թե տարածքով ամենամեծ կոմունան Հռոմն է (, ), իսկ տարածքով ամենափոքրը՝ Ֆիերա դի Պրիմերոն (), բնակչությամբ՝ Պեդեզինան ():

## Իտալիայի մարզեր

## Ծանոթագրություններ

Կատեգորիա:Իտալիայի աշխարհագրություն
Կատեգորիա:Իտալիայի վարչական բաժանում
Կազան (ընտանիքի կենտրոն)

**«Կազանի» ընտանիքի կենտրոն**, Կազանում և Թաթարստանում ամուսնությունների գրանցման (ՔԿԱԳ) հիմնական պալատն է։ Քաղաքի հիմնական տեսարժան վայրերից է`կառուցված հսկայական կաթսայի տեսքով։ Տանիքում կա դիտահանդեսի հարթակ, որտեղից կարելի է տեսնել Կազանի Կրեմլը, Կրեմլի առափնյան և շրջակայքը։ Բացվել է 2013 թվականի հուլիսի 5-ին։

## Տեղայնք
Գտնվում է Կազանկա գետի աջ ափին՝ գրեթե շրջանաձև թերակղզում, Կրեմլի պատնեշի հյուսիսային հատվածում, քաղաքի կենտրոնում՝ Նովո-Սավինովսկի շրջանում։

## Ճարտարապետություն
Շենքն ունի շատ յուրօրինակ ճարտարապետություն և նման է կաթսայի, ավանդական ասիական կաթսա բոցավառ կրակի վրա։ Երեք վերելակներով կարելի է բարձրանալ դիտահանդեսի հարթակ, որը գտնվում է ծովի մակերևույթից 32 մետր բարձրության վրա։ Երեկոյան շենքն ունի հարուստ լուսավորություն, որը կաթսայի տակ վառվող կրակի դեր է կատարում։

Տոնակատարությունների սրահներն ունեն յուրօրինակ ինտերիեր յուրօրինակ զարդարանքով և ծաղկային լուծումներով։ Ներքևի հարկի սրահը կառուցված է Կամա-վոլգյան Բուլղարիայի ոճով, երրորդ հարկը խորհրդանշում է Կազանի խանության ժամանակաշրջանը։

Կառույցի հեղինակը բուրյաթացի քանդակագործ և ճարտարապետ Դաշի Նամդակովն է։

## Շրջակայք
2016 թվականին ընտանիքի կենտրոնի մոտ տեղադրվել է Դաշի Նամդակովի «Կին և տղամարդ» զիլանտե զույգերի տեսքով (քաղաքի խորհրդանիշեր) և ձագուկների հետ ինձերի  (հանրապետության խորհրդանիշեր) քանդակներ, որոնք խորհրդանշում են հավատարմություն, ամուսնական կապերի ամրություն և պահպանում են ընտանեկան արժեքները։

Ընտանիքի կենտրոնի շրջակայքում կան կանաչ գոտիներ, արահետներ, որոնք զբոսաշրջիկների հաճախակի այցելվող հանգստավայրերից են, ինչպես նաև այստեղ են կազմակերպվում Հանրապետության և քաղաքի օրվա, մշակութային, սպորտային և այլ զանգվածային միջոցառումներ։

## Պատկերասրահ

Казан ночью (Kazan at night) - panoramio.jpg
Вот это чашка^ (то бишь казан) - panoramio.jpg

## Ծանոթագրություններ

Կատեգորիա:Կազանի տեսարժան վայրեր
Կատեգորիա:2013 հիմնադրումներ Ռուսաստանում
Խարիս Յուսուպով

**Խարիս Մունասիպովիչ Յուսուպով** (բաշկիր.՝ Харис Монасип улы Йосопов, ), խորհրդային բաշկիր ըմբշամարտիկ, Չելյաբինսկում հիմնել է ձյուդոյի հարավուրալյան դպրոցը։

## Կենսագրություն
1958 թվականին ավարտել է Չելյաբինսկի մանկավարժական ինստիտուտը։

1958-1960 թվականներին եղել է «Սպարտակ» ԿՄԸ-ի մարզիչը, Կումերտաուի ՋԷԿ-ի ֆիզկուլտուրայի հրահանգիչ։

1960 թվականին Չելյաբինսկում հիմնել է ձյուդոյի ուրալյան դպրոց։

1960-1970-ական թվականներին եղել է Չելյաբինսկի շտուրմանների բարձրագույն ավիացիոն ուսումնարանի ֆիզդաստիարակության դասախոս, «Դինամո» մարզական միության մարզային խորհրդի ավագ մարզիչ (ավագ, 1969)։

1969-1988 թվականներին (17 տարի) եղել է ԽՍՀՄ ձյուդոյի հավաքականի մարզիչ։

1970-1973 թվականներին եղել է Օմսկի ֆիզկուլտուրայի ինստիտուտի Չելյաբինսկի մասնաճյուղի ավագ դասախոս։

1973 թվականին աշխատել է Չելյաբինսկի ֆիզկուլտուրայի ինստիտուտում, վարել է ըմբշամարտի ամբիոնը, 1995 թվականից՝ պրոֆեսոր։

1969-1988 թվականներին եղել է ԽՍՀՄ պատանիներին և երիտասարդների հավաքականների մարզիչ։

1993 թվականից Չելյաբինսկում անցկացվել են ձյուդոյի Խ. Մ. Յուսուպովի անվան միջազգային մրցաշարեր։

## Ծանոթագրություններ

## Արտաքին հղումներ
* Скончался основатель южноуральской школы дзюдо Харис Юсупов
* Юсупов Харис Мунасипович в энциклопедии Башкортостан
* Харис Юсупов или «папа Ю»
* Валерий Китченко, пресс-атташе учебного Центра олимпийской подготовки и федерации дзюдо Челябинской области: «28.12.09 — Турнир памяти Юсупова в Челябинске»
* Памяти Мастера

Կատեգորիա:Բաշկիր մարզիկներ
Կատեգորիա:Ռուս ըմբշամարտիկներ
Միր (համերգային դահլիճ)

**«Միր» համերգային դահլիճ** (), համերգային դահլիճ Մոսկվայի կենտրոնում (Ցվետնոյ բուլվար, տուն 11)։ Գտնվում է 1881 թվականին կառուցված շենքում։

## Պատմություն
1881 թվականին Ցվետնոյ բուլվարում կառուցվել է ութանիստ քարե շենք, որը նախատեսված էր «Պլևնա» համայնապատկերի ցուցադրման համար։ 1886 թվականին շենքը ձեռք են բերել Նիկիտին եղբայրները և այնտեղ բացել կրկես։ Ավելի ուշ շենքում գործել է ձիավարության համար ասպարեզ։ Քաղաքացիական պատերազմի ժամանակ ասպարեզն այրվել է, և այդ ժամանակից ի վեր շենքը դատարկ է մնացել։

1957 թվականին սկսվել է շենքի վերակառուցումը որպես կինոթատրոն` ճարտարապետներ Վ. Ա. Բուտուզովի, Ն. Ս. Ստրիգալյովայի, Մ. Ի. Բոգդանովի, ինժեներներ Լ. Բոգատկինի, Վ. Կոտովի, ինժեներ-կոնստրուկտոր Ա. Լևենշտեյնի նախագծով։ Վերակառուցման ժամանակ պահպանվել են միայն աղյուսե պատերը։ Նոր «Միր» կինոթատրոնը բացվել է 1958 թվականի փետրվարի 28-ին որպես համայնապատկերային։ 1960 թվականին այն վերակահավորվել է որպես 1220 նստատեղով լայնաֆորմատ կինոթատրոն։

2006 թվականին կինոթատրոնը կրկին վերակառուցվել է, որից հետո բացվել է որպես «Միր» համերգային դահլիճ 923 հանդիսատեսի համար։ Վերջին վերակառուցումը կատարվել է 2017 թվականին, որից հետո «Միրը» դարձել է համերգային ժամանցային հարթակ։

## Ճարտարապետություն
Շենքն աղյուսե է, հատակագծում` ութանիստ։ Գլանաձև դահլիճի տրամագիծը մոտ 40 մ է։ Պատերը հնչականության բարելավման նպատակով երեսպատված էին ուղղահայաց փայտե ձողերով։ Դահլիճը ծածկված է մետաղական ֆերմաներից պատրաստաված կոնաձև գմբեթով։ Դրսից պատերը երեսպատված են գորշ կերամիկական սալիկներով։ Հիմնական ծավալի ութանիստը վեր է խոյանում ապակեպատ ուղղանկյունաձև ծավալի վրա, որտեղ տեղադրվում է կինոթատրոնի նախասրահը։ Ապակու և պատերի փակ մակերեսների համադրությունը բնորոշ է 1950-ական թվականների երկրորդ կեսի խորհրդային ճարտարապետությանը։

## Ծանոթագրություններ

Կատեգորիա:1958 հիմնադրումներ
Կատեգորիա:Թատրոններ այբբենական կարգով
Կատեգորիա:Մոսկվայի շենքեր և կառույցներ
Նովոկրեշչենովի առանձնատուն (Սամարա)

**Պ. Գ. Նովոկրեշչենովի առանձնատուն** (), ճարտարապետության հուշարձան Ռուսաստանի Դաշնության Սամարա քաղաքում։ Կառուցվել է 1909 թվականին ճարտարապետ Մ. Ֆ. Կվյատկովսկու նախագծով։ Շենքը գտնվում է Ֆրունզեի փողոց, տուն 144 հասցեով։ Մշակութային ժառանգության տարածաշրջանային նշանակության օբյեկտ է (գրանցման համար` 631410632830005)` համաձայն Ժողովրդական պատգամավորների Կույբիշևի մարզային խորհրդի գործադիր կոմիտեի 1987 թվականի մայիսի 6-ի № 165 որոշման։

## Պատմություն
Շենքը կառուցվել է որպես քաղաքային մեծ կալվածքի մի մաս։ 1918 թվականին առանձնատանը սկզբում տեղակայվել է Կարմիր բանակի ձևավորման կոլեգիան, իսկ նույն թվականի հոկտեմբերին, քաղաքը սպիտակչեխերից կրկին խորհրդային իշխանություններին անցնելուց հետո, այնտեղ գտնվում էր քաղաքի պարետ, 24-րդ Երկաթյա դիվիզիայի 1-ին ինտերնացիոնալ գնդի հրամանատար Սլավոյար Չաստեկի նստավայրը։ Քաղաքացիական պատերազմի ավարտից հետո առանձնատան սենյակները վերածվեցին բնակարանների։ Ի թիվս այլոց, տանը բնակվել է նաև կոմպոզիտոր Գրիգորի Պոնոմարենկոն, որը «Օրենբուրգյան փետուրե գլխաշոր» () հայտնի երգի երաժշտության հեղինակն է։ Մինչև վերջերս շենքում տեղակայված էր Սամարայի մարզի զբոսաշրջության զարգացման դեպարտամենտը։ Այժմ այնտեղ գործում է Սանկտ Պետերբուրգի արհմիությունների հումանիտար համալսարանի Սամարայի մասնաճյուղը։
մինի|Նովոկրեշչենովի առանձնատան էրկերը

## Ճարտարապետական նկարագրություն
Առանձնատունը կառուցվել է մոդեռն ոճով։ Շենքի դեկորում առանձնանում են ծաղկային թեմաները, այն «շրջահյուսված է» խոլորձներով, և դա այս առանձնատունը «հարազատացնում է» «Բրիստոլ-Ժիգուլի» հյուրանոցի շենքի հետ, որը վերակառուցվել է նույն ճարտարապետի կողմից։ Շենքի ճակատն անհամաչափ է, առանձնանում է բարդ կառուցվածքի աջակողմյան պատուհանների խոշոր էրկերը։ Շենքը, որպես կանոն, ծածկված է ծառերով և դիտման համար լավ հասանելի է միայն ձմռանը։

## Ծանոթագրություններ

Կատեգորիա:1909 հիմնադրումներ
Կատեգորիա:Սամարայի շենքեր և կառույցներ
Ամուր (հյուրանոց)

**«Ամուր» հյուրանոցի շենք** (Մոսկովյան փողոց 70) (), շենքը կառուցվել է 19-րդ դարի երկրորդ կեսին Կազանի պատմական կենտրոնում (այժմ՝ Վախիտովսկի շրջան)։ Այն Հին թաթարական արվարձանի տեսարժան վայրերից է, ճարտարապետական հուշարձան և տարածաշրջանային (հանրապետական) նշանակության մշակութային ժառանգության օբյեկտ։

## Նկարագրություն
Կառույցը եռահարկ աղյուսե շինություն է՝ բաղկացած երկու հարակից շենքերից, որոնցից մեկի ճակատային հատվածը նայում է Մոսկովյան (Սեննայի հրապարակի նախկին տարածք), մյուսը նայում է դեպի բակ։ Գլխավոր ճակատը զարդարված է մոդեռն ոճով և ներառում է թաթարական ճարտարապետության տարրեր։

## Պատմություն
Շենքը կառուցվել է 1864 թվականին հայտնի կազանցի ճարտարապետ Պյոտր Էվգրաֆովիչ Անիկինի նախագծով և գործածվել է որպես եկամտաբեր տուն։ Տան առաջին սեփականատերերը եղել են Իբրահիմ (1806 - 04.04.1886) և Իսխակ (1810-24.03.1884) Յունուսովները`առաջին գիլդիայի առևտրական, արդյունաբերող Գուբիդուլլա Մուխամետրախիմովիչ Յունուսովի (1776-1842)  ժառանգորդները։ 1912 թվականին տունն ամբողջությամբ վարձակալությամբ տրվել է առևտրական Մուբարաքշ Ռամազանովին`որպես «Ամուր» հյուրանոցի սենյակներ և նախկին մասնաշենքերի վրա կառուցվել է երրորդ հարկը։ «Ամուրի» սենյակները նախահեղափոխական Ռուսաստանի մի քանի հարմարավետ հյուրանոցային համարներից էին, ուր այցելում էին այդ ժամանակաշրջանի Կազանի հայտնի մարդիկ։ Կյանքի վերջին ամիսների ընթացքում 1912 թվականի դեկտեմբերից մինչև 1913 թվականի փետրվար այս հյուրանոցում էհանգրվանել հայտնի թաթար բանաստեղծ Գաբդուլլա Տուկայը, ազգային թատրոնի  հիմնադիրներ, դերասաններ, «Սայար» առաջին թաթարական մասնագիտական թատերախմբից  Գաբդուլլա Կարիևը և Ս. Գիզատուլլինա-Վոլժսկայան։ 1912-1913 թվականներին հյուրանոցի 11-րդ համարում ապրել է գրող և հրապարակախոս Ֆատիխ Ամիրխանը, ով աշխատել է «Կոյաշ» թերթի քարտուղարությունում, որի խմբագրությունը նույնպես գտնվել է  այս շենքի առաջին հարկում։

2012 թվականի փետրվարի 16-ին շենքը հանձնվել է ASG ներդրումային ընկերությանը Կազանի քաղաքապետարանի և ASG ներդրումային խմբի միջև պետական-մասնավոր գործընկերության շրջանակներում Կազանի ագլոմերացման և ASG-ի մասնակցությամբ քաղաքի պատմական կենտրոնի վերակառուցման համար։

## Ծանոթագրություններ

## Գրականություն
* Казань в памятниках истории и культуры / Под ред. С. С. Айдарова, А. Х. Халикова, М. Х. Хасанова, И. Н. Алиева. - Казань: Татарское книжное издательство, 1982.
* Салихов Р., Хайрутдинов Р. Республика Татарстан: Памятники истории и культуры татарского народа (конец XVIII - начало XX веков). - Казань: ФЕСТ, 1995

Կատեգորիա:Կազանի տեսարժան վայրեր
Էռնի առանձնատուն

**Դոկտոր Էրիխ-Լեոնգարդ Գուստավովիչ Էռնի առանձնատուն** (), ճարտարապետության հուշարձան Ռուսաստանի Դաշնության Սամարա քաղաքում։ Կառուցվել է 1900-1902 թվականներին ճարտարապետ Ալեքսանդր Շչերբաչովի նախագծով։ Շենքը գտնվում է Չապաևի փողոց, տուն 165 հասցեով։ Մշակութային ժառանգության տարածաշրջանային նշանակության օբյեկտ է (գրանցման համար` 631410051600005)` համաձայն Ժողովրդական պատգամավորների Կույբիշևի մարզային խորհրդի գործադիր կոմիտեի 1987 թվականի մայիսի 6-ի № 165 որոշման։

## Պատմություն
Պալատական խորհրդական դոկտոր Էռնը տան նախագիծը ճարտարապետ Ալեքսանդր Շչերբաչովին պատվիրել է 1900 թվականին։ Շինարարությունն ավարտվել է 1902 թվականին, և Էռնն այնտեղ տեղափոխվել է իր ընտանիքի հետ։ Տարածքների մի մասը վարձակալությամբ հանձնվել է այլ բժիշկների որպես աշխատասենյակներ և բնակարաններ։

1920-ական թվականներին Էռնի նախկին տանը գործել է Համառուսաստանյան արտակարգ հանձնաժողովի (ВЧК) Սամարայի բաժանմունքը։ 1941-1943 թվականներին շենքում տեղակայվել է Մոսկվայից տարհանված Լեհաստանի դեսպանությունը։ Մասնավորապես, այս շենքում 1941 թվականի դեկտեմբերի 4-ին ԽՍՀՄ արտաքին գործերի ժողկոմ Վյաչեսլավ Մոլոտովը և Լեհաստանի վտարանդի կառավարության նախագահ Վլադիսլավ Սիկորսկին ստորագրել են «Կայուն և արդար խաղաղության հասնելու» հռչակագիրը։ Հետագայում առանձնատունն ընդգրկվել է Սամարայի մարզային կլինիկական հիվանդանոցի համալիրի կազմում։

## Ճարտարապետական նկարագրություն
Առանձնատունը կառուցվել է մոդեռն ոճով։ Հնարավոր է, որ սա Սամարայում այդ ոճի առաջին շենքն է։ Առավել աչքի է ընկնում խոշոր կիսակոր էրկերը, որը ցցված է շենքի գլխավոր ճակատի աջ մասի անկյունում։ Էրկերի վրա արծվի տեսքով խորաքանդակը կորսվել է խորհրդային տարիներին։ Ձախ մասը զարդարում է նրբագեղ ոլորքով բարդ ձևի ճակտոնը։

## Ծանոթագրություններ

Կատեգորիա:1902 հիմնադրումներ
Կատեգորիա:Սամարայի շենքեր և կառույցներ
Նիկոլաե Տեստեմիցանու

**Նիկոլաե Տեստեմիցանու** (, ), մոլդովացի վիրաբույժ, քաղաքական գործիչ, 1963-1968 թթ.՝ Մոլդավական ԽՍՀ առողջապահության նախարար։

## Կենսագրություն
Նիկոլաե Անդրեյի Տեստեմիցանուն ծնվել է 1927 թվականի օգոստոսի 1-ին Բեսարաբիայի նահանգի Բելցիի գավառի Օկյուլ Ալբ գյուղում (ներկայումս՝ Մոլդովայի Հանրապետության Դրոկիևյան շրջանում)։ Սկզբնական կրթությունն ստացել է Բարաբոյ գյուղում գործող գիմնազիայում, ապա ուսումը շարունակել Բելցի քաղաքի թիվ 1 միջնակարգ դպրոցում, որն ավարտելով՝ ընդունվել է Քիշնևի բժշկական ինստիտուտ։

Բարձրագույն կրթություն ստացած երիտասարդ մասնագետը բժշկական իր կարիերան սկսել է որպես Ռիշկանիի շրջանային հիվանդանոցի վիրաբույժ։ Մասնագիտության մեջ անընդհատ կատարելագործվելու տենչը, գործին անսահման նվիրվածությունը, աշխատասիրությունը նպաստել են կարճ ժամանակում բարի համբավ ձեռք բերելուն և աշխատանքային բարձր բնագծեր նվաճելուն։ Շուտով նրան աշխատանքի են հրավիրել Քիշնևի հանրապետական կլինիկական հիվանդանոց, մի քանի տարի անց պաշտպանել է բժշկագիտության թեկնածուի, ապա և՝ դոկտորական թեզը։ Ընդամենը երեսուներկու տարեկան էր, երբ նրան վստահեցին Քիշնևի պետական բժշկական ինստիտուտի ռեկտորի պատասխանատու պաշտոնը։ Առողջապահության երիտասարդ, եռանդուն կազմակերպիչը շատ կարճ ժամանակամիջոցում նշանակալի բարեփոխումներ իրականացրեց բուհում, բացեց ստոմատոլոգիայի, կանխարգելիչ բժշկության, դեղագործության ֆակուլտետներ... 
1963 թվականին երեսունվեցամյա Նիկոլաե Տեստեմիցանուին վստահվեց ավելի բարձր ու պատասխանատու պաշտոն. նա նշանակվեց Մոլդավական ԽՍՀ առողջապահության նախարար։ Հինգ տարի նա իրեն հատուկ բանիմացությամբ, ջանասիրությամբ ու ջանացավությամբ ղեկավարեց բնակչության սպասարկման այդ կարևորագույն ոլորտը, բազմաթիվ օգտակար, լավ գործեր նախաձեռնեց... Սակայն, անտեսելով այդ ամենը, 1968 թվականին նրան ազատեցին նախարարի պաշտոնից՝ մեղադրելով այն բանում, որ ամեն կերպ նպաստում է բուժանձնակազմի ռումինականացմանը, այն դեպքում, երբ խորհրդային ղեկավարությունը ռուսականացման քաղաքականություն էր վարում։

Նիկոլաե Տեստեմիցանուն վախճանվել է 1986 թվականի սեպտեմբերի 20-ին, Քիշնևում։

## Հիշատակի հավերժացում
ԽՍՀՄ-ի փլուզումից և Մոլդովայի անկախացումից հետո նորանկախ հանրապետությունում պատշաճ միջոցներ են ձեռնարկվել Նիկոլաե Տեստեմիցանուի՝ առողջապահության բնագավառի մեծավաստակ գործչի հիշատակը հավերժացնելու համար։ Մոլդովական մի շարք քաղաքներում փողոցներ են կոչվել նրա անունով։ Նրա անունն է կրում նաև Քիշնևի բժշկության և դեղաբանության պետական համալսարանը։ Բացի այդ, հիմնվել է պետական բարձր պարգև՝ Նիկոլաե Տեստեմիցանուի մեդալ, որն իր արժանավորությամբ համահավասար է «Միհայ Էմինեսկու» մեդալին։
## Ծանոթագրություններ

## Արտաքին հղումներ
* http://usmf.md/wp-content/uploads/2015/10/Savanti_Medici_Ilustri_web.pdf
* Site oficial - "In memoriam Nicolae Testemițanu" 

Կատեգորիա:Մոլդովացի վիրաբույժներ
Կատեգորիա:Մոլդովայի քաղաքական գործիչներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ԽՄԿԿ անդամներ
Կատեգորիա:Մոլդովացի բժիշկներ
Կատեգորիա:Անձինք նամականիշերի վրա
Ծովակալության գրասենյակ

**Ծովակալության գրասենյակի համալիրի հիմնական շենք, Կ. Մարքսի փողոց 17**,  18-րդ դարի վերջում կառուցված շինություն Կազանի պատմական կենտրոնում՝ Վախիտովսկի շրջանում։ Կ. Մարքսի փողոցի տեսարժան վայրերից է և համարվում է մշակութային ժառանգության օբյեկտ և դաշնային նշանակության ճարտարապետական հուշարձան։

## Նկարագրություն
Աղյուսե երկհարկանի շինությունը գտնվում է Կ. Մարքսի փողոցի կարմիր գծի երկայնքով, Կազանի Կրեմլի պահապան գոտում։ Հիմնական ճակատային պատերի անկյուններում պատերը հորիզոնական շերտերով ռուստաշար են։ Նախասրահի պատուհանները զարդարված են շրջակալներով։ Բարոկկո ոճով ձևավորված ճակատային մասի ընդհանուր ֆոնի վրա առանձնանում են դասական ոճի տարրեր։

## Պատմություն
Շենքը կառուցվել է 1774 թվականին Կազանի գավառական ճարտարապետ Վասիլի Կաֆտիրևի կողմից, ով հանդիսանում է 1768 թվականի Կազանի առաջին կանոնավոր (ընդհանուր) պլանի հեղինակը, կազմվել է կայսրուհի Եկատերինա II-ի 1763 թվականի հուլիսի 25-ի հրամանագրի համաձայն։ Այս ծրագիրը «ամենաբարձր կերպով հաստատեց» 1768 թվականի մարտի 17-ին և Կազանի հետագա քաղաքաշինության համար հիմք ծառայեց։

1836 թվականից սկսած Ծովակալության գրասենյակի համալիրը զբաղեցնում էին տարբեր բժշկական հաստատություններ։
1836-1880 թվականներին շենքում տեղակայվել է Հասարակական բարեգործական գերատեսչությունը։
1880-1917 թվականներին՝ զեմստվային հիվանդանոց, որտեղ 1887 թվականի դեկտեմբերին ինքնասպանության փորձից հետո բուժվել է Ալյոշա Պեշկովը (Մաքսիմ Գորկի)։
1917-1949 թվականներիին՝ Կազանի առաջին հիվանդանոցը
1949-1985 թվականներին՝ թիվ 7 հիվանդանոցը
1985-2012 թվականներին՝ Քաղաքային սրտաբանական կենտրոնը

2012 թվականի փետրվարին շենքը հանձնվել է «ASG ներդրումային խումբ ընկերությանը» Կազանի քաղաքապետարանի և ASG ներդրումային խմբի միջև պետական-մասնավոր գործընկերության շրջանակներում Կազանի ագլոմերացման և ASG-ի մասնակցությամբ քաղաքի պատմական կենտրոնի վերակառուցման համար։
մինի|կենտրոն|800px|<center>Ծովակալության գրասենյակը վերանորոգման փուլում</center>

## Գրականություն
* Казань в памятниках истории и культуры / Под ред. С. С. Айдарова, А. Х. Халикова, М. Х. Хасанова, И. Н. Алиева. - Казань: Татарское книжное издательство, 1982.
* Салихов Р., Хайрутдинов Р. Республика Татарстан: Памятники истории и культуры татарского народа (конец XVIII - начало XX веков). - Казань: ФЕСТ, 1995.

## Ծանոթագրություններ

## Արտաքին հղումներ
* Милицын Б. Адмиралтейство — гордость земли Казанской

Կատեգորիա:Կազանի տեսարժան վայրեր
Կատեգորիա:Ռուսաստանի մշակութային ժառանգության օբյեկտներ
Մատեո Բրիգի

**Մատեո Բրիգի** (, ), իտալացի ֆուտբոլիստ, կիսապաշտպան։

## Կարիերա
### Ակումբային
2008/09 մրցաշրջանում Մատեո Բրիգին խփել է երեք գոլ և դարձել «Ռոմայի» լավագույն ռմբարկու Չեմպիոնների լիգայում։

2010 թվականի սեպտեմբերի 7-ին Բրիգին երկարաձգել է «Ռոմայի» հետ պայմանագրի ժամկետը մինչև 2014 թվական։

2011 թվականի օգոստոսի 31-ին վարձավճարային հիմունքներով տեղափոխվել է «Ատալանտա» մեկ տարի ժամկետով։

2012 թվականի օգոստոսի 11-ին վարձավճարային հիմունքներով տեղափոխվել է «Տորինո» մեկ տարի ժամկետով։

### Հավաքականում
2009 թվականի մարտի 28-ին Մատեոն վեցամյա ընդմիջումից հետո հանդես է եկել հավաքականի կազմում՝ 2010 թվականի աշխարհի առաջնության նախընտրական փուլի շրջանակներում մասնակցելով Չեռնոգորիայի հավաքականի դեմ խաղի. Բրիգին հանդիպման 81-րդ րոպեին փոխարինել է Անդրեա Պիռլոյին, իսկ խաղն ավարտվել է Իտալիայի հաղթանակով (2:0)։ 2009 թվականի ապրիլի 1-ին մասնակցել է նույնպես 2010 թվականի աշխարհի առաջնության շրջանակներում անցկացվող Իռլանդիայի դեմ խաղին, որտեղ արդեն դաշտ է դուրս եկել թիմի մեկնարկային կազմում։

## Ձեռքբերումներ
**Թիմային**

 **Յուվենտուս**
* Իտալիայի սուպերգավաթակիր - 2002
 **Ռոմա**
* Իտալիայի գավաթակիր - 2007/08
* Իտալիայի սուպերգավաթակիր - 2007
 **Իտալիայի հավաքական (մինչև 21)**
* Եվրոպայի չեմպիոն (մինչև 21 տարեկաններ) - 2004

; **Անհատական**
* Իտալիայի տարվա լավագույն երիտասարդ ֆուտբոլիստ (Օսկար դել Կալչո) – 2002

## Ծանոթագրություններ

## Արտաքին հղումներ
* Պաշտոնական կայք 
* Ֆուտբոլիստի էջը «Ռոմայի» կայքում 
* 
* Հավաքականում ելույթների վիճակագրությունը  
* Ֆուտբոլիստի էջը footballdatabase.eu կայքում 
* 
* 
* 

Կատեգորիա:Բոլոնիայի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տորինոյի ֆուտբոլիստներ
Կատեգորիա:Կիևոյի ֆուտբոլիստներ
Կատեգորիա:Բրեշիայի ֆուտբոլիստներ
Կատեգորիա:Ատալանտայի ֆուտբոլիստներ
Ջրմուղ աշտարակ (Սվետլոգորսկ)

**Ջրմուղ աշտարակ** (), ճարտարապետության հուշարձան Ռուսաստանի Դաշնության Կալինինգրադի մարզի Սվետլոգորսկ քաղաքում։ Քաղաքի խորհրդանիշներից մեկն է։

## Պատմություն
Ջրմուղ աշտարակը և նրան հարող ջրացեխաբուժարանի ռոտոնդաձև մասնաշենքը կառուցվել է Սվետլոգորսկում (այն ժամանակ` *Ռաուշեն*) 1907-1908 թվականներին` ճարտարապետ Օտտո Վալտեր Կուկուկի () նախագծով։ Ճարտարապետական ոճը կարելի է բնութագրել որպես գերմանական ազգային ռոմանտիզմ (յուգենդոճի ձևերը` խառնված տեղական շինարարական ավանդույթների հետ)։ 25-մետրանոց աշտարակը դարձել է քաղաքի վերին` «ավազաբլրային» մասի ճարտարապետական դոմինանտը։ Նրա կողքին առաջացել է հրապարակ, որի շնորհիվ աշտարակը սկսել է կատարել ավանդաբար քաղաքապետարանին կամ տաճարին բնորոշ դեր։

Աշտարակը ծառայել է Ռաուշենը Ալրաղացային լճակի մոտի աղբյուրներից վերցվող ջրով մատակարարելու համար։ Ջրացեխաբուժարանում կարելի էր ընդունել ջերմ ծովային և ածխաթթու վաննաներ, այնտեղ իրականացվում էին ցեխային, էլեկտրական, լուսային բուժում և բուժական մերսում։ Ջրմուղ աշտարակի վերևում, սաղավարտանման տանիքի տակ, դիտահարթակ է, որտեղից բացվում է ծովի համայնապատկերը (այժմ փակ է զբոսաշրջիկների համար)։

1978 թվականին ջրմուղ աշտարակի վրա տեղադրվել է արևային ժամացույց, որը պատրաստվել է ըստ սվետլոգորսկցի նկարիչ և քանդակագործ Նիկոլայ Ֆրոլովի նախագծի։ Ներկայումս աշտարակն ու ցեխաբուժարանը ենթարկվում են Սվետլոգորսկի կենտրոնական զինվորական առողջարանին։ Աշտարակն ունի մշակութային ժառանգության տարածաշրջանային նշանակության օբյեկտի կարգավիճակ։

## Պատկերասրահ
 
Башня с глазками.JPG|
Лечебница1.JPG|
Часы. Водонапорная башня.jpg|Ջրմուղ աշտարակի վրայի արևային ժամացույցը


## Ծանոթագրություններ

Կատեգորիա:1908 հիմնադրումներ
Կատեգորիա:Կալինինգրադի մարզի հուշարձաններ
Չիժովների քաղաքային դաստակերտ

**Չիժովների քաղաքային դաստակերտ** (), շենքերի համալիր Մոսկվայի կենտրոնում (Ստարոմոնետնի նրբանցք, տուն 20, շինություններ 1, 2, 3)։ Կառուցվել է XIX դարի սկզբին ամպիր ոճով ավելի վաղ շինությունների հիման վրա։ Ներկայումս դաստակերտը զբաղեցնում է Ռուսաստանի գիտությունների ակադեմիայի Երկրաբանական ինստիտուտը։ Քաղաքային դաստակերտն ունի մշակութային ժառանգության դաշնային նշանակության օբյեկտի կարգավիճակ։
մինի|Գլխավոր տունն ու դարպասը

## Պատմություն
«Առևտրականների կանանց՝ Աֆիմյա և Իրինա Չիժովների» տունը հայտնվել է Ստարոմոնետնի նրբանցքում XIX դարի սկզբին։ Դաստակերտային համալիրի հիմքում ավելի վաղ շինություններ են, որոնց ստեղծման ժամանակը չի պարզվել։ Ավելի ուշ գլխավոր տանը կցակառուցվել է շինություն, իսկ ձախ կողատանն ավելացվել է երկրորդ հարկ և երկարացվել։ Ավարտուն տեսքը դաստակերտը ձեռք է բերել 1830-ական թվականների ավարտին։

Գլխավոր տունը գրեթե ամբողջությամբ պահպանել է իր արտաքին տեսքը, բացի նրանից, որ 1920-ական թվականներին տաշվել են ներքևի հարկի պատուհանները։ Այն կանգնած է ճակատով դեպի նրբանցքը, կենտրոնական մասն առանձնացված է սյունասրահով։ Առանձնատան ճակատները զարդարված են ծեփածո խորաքանդակներով։ Ձախ կողատան և գլխավոր տան միջև կոփածո երկաթե դարպասով և ճերմակաքար մույթերով դասական ցանկապատ է։ Պահպանվել են մուտքերի վրայի մետաղական հովանոցները, մասնագետները վերականգնել են XIX դարին բնորոշ փորագրված փայտե դռնակը։ Առանձնատան ներսույթը կորսված է։ Դաստակերտի բակի խորքում գտնվում է ծառայողական մասնաշենքը (XIX դար)։

Խորհրդային տարիներին դաստակերտում տեղակայված էր ԽՍՀՄ ԳԱ Քարոլորտի ինստիտուտը։ Դաստակերտի ծառայողական մասնաշենքի ճակատին տեղադրված են ինստիտուտի հիմնադիր ակադեմիկոս Ալեքսանդր Սիդորենկոյի, ինչպես նաև ակադեմիկոսներ Նիկիտա Բոգդանովի և Ալեքսանդր Յանշինի հուշատախտակները։ Ներկայումս դաստակերտը զբաղեցնում է Ռուսաստանի գիտությունների ակադեմիայի Երկրաբանական ինստիտուտը։

## Պատկերասրահ

Institute of Geology.jpg|
Moscow, Staromonetny 22 2008 03.JPG|
1835-staromonetny.jpg|Դաստակերտի մասին տեղեկություններով հուշատախտակ
Sidorenko Moscow.jpg|Ալեքսանդր Սիդորենկոյի հուշատախտակը
Yanshin.jpg|Ալեքսանդր Յանշինի հուշատախտակը


## Ծանոթագրություններ

Կատեգորիա:Մոսկվայի շենքեր և կառույցներ
Ալբեր Կամիլ Վիտալ

**Ալբեր Կամիլ Վիտալ** (, ), բրիգադային գեներալ, 2009 թվականի դեկտեմբերի 20-ից մինչև 2011 թվականի հոկտեմբերի 28-ը՝ Մադագասկարի վարչապետ։

## Կենսագրություն
Զինվորական կրթությունը ստացել է Մադագասկարում և Խորհրդային Միությունում։ 1987-1991 թվականներին Մադագասկարի պետական բանակի կազմի տեխնիկական զարգացման վարչության ղեկավարն է եղել։ 1998-2001 թվականներին եղել է Տոլյարի 5-րդ Ռազմական օկրուգի առաջին կորպուսի հրամանատարն է եղել։ Դրանից հետա սովորել է։ 2001-2002 թվականներին Փարիզի ռազմական Սեն Սիր հատուկ դպրոցում ()։

2009 թվականի ռազմական հեղաշրջմանը էական միջամտություն չի ունեցել և չի անդամակցել կողմերից ոչ մեկին։

2009 թվականի դեկտեմբերի 20-ին Մադագասկարի նախագահ Անդրի Ռադզուելինը Ալբեր Կամիլ Վիտալին վարչապետ է նշանակել։ 2011 թվականին Վիտալին վարչապետի պաշտոնում փոխարինել է Օմերա Բերզիկին։

Վարչապետության տարիներին Միացյալ Ազգերի Կազմակերպությունում մշտական Մադագասկարի  ներկայացուցիչն է եղել։ Հիրաք Իսիքի կուսակցության կողմի առաջադրվել է  2013 թվականի նախագահական ընտրությունների ժամանակ։ Գրավել է 5-րդ տեղը հավաքելով ձայների 6,85%-ը։ 2013 թվականի դեկտեմբերին կայացած քվեարկության երկրորդ փուլում նա իր ձայները տվել է Ժան Լուի Ռոբինսոնին։

Վերջին 11 տարիներին սեփական պահնորդական ընկերություն ունի և Մադագասկարի առևտրա-արդյունաբերական պալատի նախագահն է։

## Ծանոթագրություններ

Կատեգորիա:Մադագասկարի վարչապետներ
Ալի իբն Յահյա ալ-Արմանի

**Ալի իբն Յահյա ալ Արմանի** (*Ալի Արմանի, Ալի–իբն–Յահյաալ–Արմանի, Ալի որդի Հովհաննեսի*, ), IX դարի հայկական ծագմամբ իսլամադավան ռազմական գործիչ, որը ներգրավված է եղել Բյուզանդական կայսրության դեմ մղվող արշավանքներին։ 852-862 թվականներին եղել է Տարսոն քաղաքի կառավարիչ՝ վարելով մի քանի արշավանքներ Բյուզանդական կայսրության մեջ։ 862 թվականին նշանակվել է Արմինիա կուսակալության կառավարիչ։ Սպանվել է 863 թվականին՝ բյուզանդացիների դեմ մղվող կռվի ժամանակ։

## Կենսագրություն
thumb|right|250px|Փոքր Ասիայում Բյուզանդական կայսրության և Արաբական խալիֆայության սահմանագիծը, որն անցնում էր անտառապատ տարածքներով:

Պատմական որոշ աղբյուրների համաձայն, Ալին ունեցել է հայկական ծագումնաբանություն։ 840 թվականին Ալին նշանակվել է Եգիպտոսի կառավարիչ՝ փոխարինելով այդ պաշտոնում Մալիկ իբն Քայդարին։ Ավելի ուշ, նրան տրվել է Աբբասյան խալիֆայության սահմանին գտնվող Կիլիկիայում գտնվող արաբական զորքերի հրամանատար (*վալի* կամ *ամիրա*) (Բիլադ ալ Շամի ալ թուղուր)։ Ալին Բյուզանդական կայսրության սահմանին մոտ գտնվող Տարսոն քաղաքը դարձրել է իր նստավայր։ Նա եղել է Տարսոնի առաջին ամիրան։ Ալին ունեցել է լայն ինքնավարություն և կառավարչական հզոր լծակներ՝ այդուհանդերձ մնալով Աբբասյան խալիֆայության կենտրոնական կառավարության հպատակ։ Ալին այդ պաշտոնում կառավարել է սկսած 852 թվականից մինչև 862 թվականի հոկտեմբեր-նոյեմբեր ամիսներ։ Լինելով Աբբասյան խալիֆայության սահմանակից շրջանների ամիրա՝ Ալին մի քանի արշավանքներ է ձեռնարկել դեպի Տավրոսյան լեռներ, այնտեղից էլ բյուզանդահպատակ Անատոլիա։ Ալին ամառային արշավանքները կազմակերպել է 852-53, 853-54, 859-60 և 860-61 թվականին։ 856 թվականին մասնակցել է արաբների և բյուզանդացիների միջև տեղի ունեցած գերիների փոխանակմանը։

862 թվականի հոկտեմբեր-նոյեմբեր թվականներին նա նշանակվել է Արմինիայի և Իրանական Ատրպատականի կուսակալ։ Հաջորդ տարի Ալին իր 400 մարտիկների հետ մասին սպանվել է՝ բյուզանդացիների դեմ մղած ճակատամարտի ժամանակ։ Գալով Մալաթիայի էմիրի թաղման արարողությանը՝ Ումար ալ Աքթան, ով նույն տարվա սեպտեմբեր ամսին մասնակցել է նաև Լալակաոնի ճակատամարտին, մեծապես տխրել է՝ լսելով Ալիի մահվան մասին։ Ալիի մահվան լուրը մեծ իրարանցում է առաջացրել Բաղդադի, Սամարայի և այլ քաղաքների բնակչության շրջանում։ Վերջիններս մտահոգված էին կառավարության հնարավոր թուլացմամբ։

Ալիի որդին՝ Մուհամմադ իբն Ալի ալ Արմանին 871/2-872/3 կամ 873/4 թվականներին եղել է Տարսոնի ամիրա։ Համաձայն 10-րդ դարի պատմիչ և աշխարհագետ Մասուդիի («Ոսկու դաշտեր», VIII.74–75), Մուհամմադը ունեցել է «լուսավորիչ մուսուլմանի» համբավ, ում նկարները ցուցադրվել են բյուզանդական եկեղեցիներում՝ ի նշան ամիրայի նկատմամբ հարգանքի։

## Ծանոթագրություններ

## Գրականություն
* 
* 
* 
* 

Կատեգորիա:Միջնադարյան հայ ռազմական գործիչներ
Կատեգորիա:Մուսուլման հայեր
Հելեն ՄակՔրորի

**Հելեն Էլիզաբեթ ՄակՔրորի** (, ), անգլիացի դերասանուհի։

## Վաղ կյանք
Ծնվել է 1968 թվականի օգոստոսի 17-ին, Փեդինգտոնում, Անգլիայում։ Նրա մայրը՝ Աննան, ուելսցի է, իսկ հայրը՝ Իեն ՄակՔրորին, դիվանագետ է Գլազգոյից, Շոտլանդիա։ Հելենը ընտանիքի երեք երեխաներից ավագն է։

Սովորել է Հերթֆորդշիր, Հեթֆիլդի մոտակայքում գտնվող Քուինսվուդ դպրոցում, այնուհետև մեկ տարի ապրել է Իտալիայում։ Բրիտանիա վերադառնալուց հետո սովորել է Լոնդոնի Դրամա կենտրոնում։

## Անձնական կյանք
2007 թվականի հուլիսի 4-ին  ՄակՔրորին ամուսնացել է դերասան Դեմիան Լյուիսի հետ։ Նրանց դուստրը՝ Մանոնը, ծնվել է 2006 թվականի սեպտեմբերի 8-ին, իսկ որդին՝ Գուլիվերը՝ 2007 թվականի նոյեմբերի 2-ին։

## Ֆիլմագրություն

### Ֆիլմ

### Հեռուստատեսություն

## Թատրոն

## Ծանոթագրություններ

## Աղբյուրներ

# https://web.archive.org/web/20120627133530/http://www.debretts.com/people/biographies/browse/m/25998/Helen%20Elizabeth+McCRORY.aspx
# https://www.debretts.com/
# https://www.scotsman.com/lifestyle/interview-helen-mccrory-actress-1-759496 
# https://web.archive.org/web/20090826080550/http://thescotsman.scotsman.com/features/Interview-Helen-McCrory-actress.5444658.jp
# https://www.telegraph.co.uk/culture/?xml=/arts/2008/05/27/btros127.xml 
# https://web.archive.org/web/20080530012954/http://www.telegraph.co.uk/arts/main.jhtml?xml=%2Farts%2F2008%2F05%2F27%2Fbtros127.xml
# http://www.mtv.com/news/movies/ 
# https://web.archive.org/web/20080420083744/http://www.mtv.com/movies/news/articles/1574000/story.jhtml
# https://web.archive.org/web/20071111110155/http://news.bbc.co.uk/cbbcnews/hi/newsid_7080000/newsid_7087000/7087093.stm
# http://www.nationaltheatre.org.uk/69914/productions/the-last-of-the-haussmans.html
# https://web.archive.org/web/20120605043848/http://www.nationaltheatre.org.uk/69914/productions/the-last-of-the-haussmans.html
# http://www.iliterature.net/thelovebook/#the-actors
# https://web.archive.org/web/20130923094407/http://www.iliterature.net/thelovebook/#the-actors
# https://www.itv.com/presscentre/press-releases/itv-commissions-six-part-drama-series-fearless
# https://web.archive.org/web/20170729224202/http://www.itv.com/presscentre/press-releases/itv-commissions-six-part-drama-series-fearless

Կատեգորիա:Անգլիացի դերասանուհիներ
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:BAFTA մրցանակի դափնեկիրներ
Կատեգորիա:Քաղցկեղից մահացածներ
Կատեգորիա:Բրիտանացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Անգլիացի հեռուստատեսային դերասանուհիներ
Բարի գալուստ Վայկիկի (հեռուստասերիալ)

**Բարի գալուստ Վայկիկի**  (), հարավկորեական հեռուստասերիալ նկարահանված 2018 թվականին, դերակատարներն են՝ Կիմ Ջունգ Հյունը, Լի Յի Կյունգը և Սոն Սունգ Վոնը։ Հեռարձակվել է JTBC հեռուստաալիքով յուրաքանչյուր երկուշաբթի և երեքշաբթի օրերին ժամը 23:00-ին: Նկարահանվել է 2018 թվականի փետրվարի 5-ից մինչև 2018 թվականի ապրիլի 17-ը։

## Սյուժե
Դրաման երեք երիտասարդ տղաների մասին է, ովքեր գալիս են վարելու «Վայկիկի» անունով անհաջող հյուրատունը։ Բարդությունները սկսվում են, երբ իրենց հյուրատուն է այցելում միայնակ մայրը իր երեխայի հետ։

## Դերեր
### Գլխավոր
*Կիմ Ջունգ Հյուն - Կանգ Դոնգ Գու 
**Բարի սիրտ ունեցող երիտասարդ, բայց «դժբախտության պատկերակ» է, ով երազում է կինոռեժիսոր դառնալու մասին։
*Լի Յի Կյունգ - Լի Ջուն Կի
**A-list դերասանի որդին, ով ցանկանում է գնալ իր հոր հետքերով, բայց հիմա նա դերասան է և խաղում է երկրորդական դերեր։
*Սոն Սունգ Վոն - Բոնգ Դու Սիկ
**Անկախ գրող, ով դժվարությամբ է աշխատանք ստանում։
*Ջունգ Ին Սուն - Հան Յուն Ա
**Միայնակ մայր։
*Կո Վոն Հե - Կանգ Սո Ջին
**Դոնգ Գուի քույրը, ով ցանկանում է լրագրող դառնալ ։
*Լի Ջու Ու - Մին Սու Ա
**Դոնգ Գուի նախկին ընկերուհին, ով հայտնի մոդել է։

## Արտադրություն
*Ռյու Հվի Յոունգը առաջին անգամ առաջարկել էին գլխավոր դեր, բայց հրաժարվել է։
*Սցենարի առաջին ընթերցանությունը տեղի ունեցավ 2017 թվականի դեկտեմբերի 18-ին Սանգամ-դոնգում գտնվող JTBC շենքում։
*Մարտի 6-ն JTBC-ին շոուն ընդլայնեց ևս 4 դրվագներով և թողարկեց 2 մեկնաբանություններ՝  երկարաձգմոն նախապատրաստման համար։

## Սաունդթրեքներ

### Part 1

### Part 2

### Part 3

### Part 4

### Part 5

## Վարկանիշ
***Կապույտ գույնի համարները** ներկայացնում են ամենացածր վարկանիշները, իսկ **կարմիր գույնի համարները** ամենաբարձր վարկանշերը։

* 
* 

## Ծանոթագրություններ

## Արտաքին հղումներ
*  
*  on JTBC Worldwide
* 

Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Քոչհիսարի գավառակ

**Քոչհիսար**, գավառ պատմական Փոքր Հայքում, իսկ ապա գավառակ Արևմտյան Հայաստանում, Սեբաստիայի վիլայեթի Սեբաստիայի գավառում։ Վարչական կենտրոնը Դևեքսե գյուղաքաղաքն էր։

Համապատասխանում էր հին Կապադովկիայի Դիանա և ուշ ժամանակների Նիկտեի տավառների տարածքին։

## Բնակչություն
1910 թվականին ուներ 45704 բնակիչ, որից 22650 հայ, 19890 թուրքեր, 2800 քրդեր և 364 չերքեզներ։

## Վարչական բաժանում
1910 թվականին ուներ 4 գյուղախումբ՝ 175 գյուղերով։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գավառներ
Իվան Ցարևիչն ու գորշ գայլը

**«Իվան Ցարևիչը և գորշ գայլը»** (), ռուսական լիամետրաժ մուլտիպլիկացիոն ֆիլմ։ Վարձույթի է դուրս եկել 2011 թվականի դեկտեմբերի 29-ին, 2012 թվականի ռուսական 
կինովարձույթի առաջատար։ 
Ըստ Forbes-ի` մուլտֆիլմը Ռուսաստանում հավաքել է $29 միլիոն (մուլտֆիլմի բյուջեն կազմել է $7,5 միլիոն դոլար)։ Ստուդիայի շահույթը կազմել է 4.5 միլիոն $, 1 տարի անց թողարկվել է նույնանուն խաղը 1C ընկերության կողմից։ Իսկ 2013 թվականի վերջին թողարկվել է մուլտֆիլմի շարունակությունը` «Իվան Ցարևիչը և գորշ գայլը-2»։ 2016 թվականի սկզբին թողարկվել է մուլտֆիլմի 3-րդ մասը։

## Սյուժե
Երիտասարդ արքայադուստր Վասիլիսան չափազանց տարված էր իր կրթությամբ և երազում էր սիրելով ամուսնանալու մասին։ 
Նրա հայրը` ծեր թագավորը, հուսահատվում է աղջկան «խելքի բերելու» հնարավորության ձախողումից։ Իսկ նրա դաժան և ճարպիկ, բայց ոչ այդքան հասկացող նախարարը, չար ոգու ազդեցությամբ որոշում է գողանալ գաղտնի գանձարանի հայտնի արքայական բանալին։ Չար ոգու կարծիքով` այդ ծրագրի լավագույն իրագործումը Վասիլիսայի հետ ամուսնությունն է։ Միայն թե մինչև նախարարին հաջողվում է բացատրել թագավորին, թե ինչ էր ինքն ուզում էր, վերջինս հայտարարում է իր աղջկան, որ նա կանուսնանա առաջին պատահածի հետ։ Իսկ առաջին հանդիպածը լինում է մի ինչ-որ Իվան հարևան թագավորությունից։ Նա մի հասարակ տղա էր, աշխատող և բարեսիրտ, և երազում էր դառնալ հրշեջ։ Պատահականորեն «ակամա հարսն ու փեսան» սիրահարվում են։ Սակայն երջանիկ լինելու համար նրանք ստիպված են շատ փորձությունների միջով անցնել։ԳԱՐՈՒՆ

## Հեղինակներ
* Բեմադրող ռեժիսոր-Վլադիմիր Տորոպչին
* Սցենարի հեղինակ-Ալեքսանդր Բոյարսկի 
* Բեմադրող նկարիչ-Մարինա Կուդրյավցևա
* Կոմպոզիտոր-Վալենտին Վասենկով

## Թողարկում
2011 թվականի մայիսին «Мистерия звука» («Ձայնի առեղծված») ընկերության կողմից թողարկվել է տեսաերիզի տեսքով։ Ավելի ուշ մուլտֆիլմն ուրիշ մուլտֆիլմերի հետ ընդգրկվել է հավաքածուների մեջ։

## Գրականություն
* 

## Ծանոթագրություններ

## Արտաքին հղումներ
* Իվան Ցարևիչն ու Գորշ Գայլը «Мельница» ստուդիայի կայքում
* «Իվան Ցարևիչն ու Գորշ Գայլը» СТВ-ի կայքում
* Իվան Ցարևիչն ու Գորշ Գայլը (Միխայիլ Բոյարսկիի պաշտոնական կայքում)
* Մուլտֆիլմ «Իվան Ցարևիչն ու Գորշ Գայլը» (պաշտոնական կայք)
* «Իվան Ցարևիչն ու Գորշ Գայլը» մուլտֆիլմի խաղ (պաշտոնական կայք)

Կատեգորիա:2010-ականների ռուսերեն ֆիլմեր
Կատեգորիա:2011 մուլտֆիլմեր
Կատեգորիա:2011 ֆիլմեր
Կատեգորիա:Մուլտֆիլմեր գայլերի մասին
Կատեգորիա:Ռուսական մուլտֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր այբբենական կարգով
Ջունգ Ին Սուն

**Ջունգ Ին Սուն** (), հարավկորեացի դերասանուհի։

## Անձնական կյանք
Ծնվել է 1991 թվականի ապրիլի 25-ին։ Ներկայումս նկարահանվում է Բարի գալուստ Վայկիկի հերուստասերյալում Լի Յի Կյունգի դերում։

### Ֆիլմագրություն

### Հեռուստատեսային սերյալներ

## Ծանոթագրություններ

Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Գոլդի Սթայնբերգ

**Գոլդի Սթայնբերգ** (, ի ծնե անունը՝ *Գոլդա Խացկելևնա Գուրֆինկել*, ), Մոլդովայում ծնված և հրեական ծագում ունեցող ամերիկացի երկրակյաց, որը 114 տարեկան, 290 օրական հասակում եղել աշխարհում ապրող վեցերորդ ամենածեր մարդը, ինչպես նաև ԱՄՆ-ում ապրող երկրորդ ամենածեր մարդը Սուսաննա Մուշաթ Ջոնսից հետո։ Նա եղել է ամենածեր մարդը, որ երբևէ ծնվել է Ռուսական Կայսրությունում, ինչպես նաև գրանցված ամենածեր հրեան։

## Կենսագրություն
Սթայնբերգը ծնվել է Ռուսական կայսրության Քիշնև քաղաքում (ներկայումս Մոլդովայի Քիշնև քաղաք), եղել է Խացկել և Դվոյրա Գուրֆինկելների 8 երեխաներից մեկը։ Տանը խոսել են միայն իդիշով և դպրոցում նույնպես սովորել է այդ լեզվով։ Նա փրկվել է 1903 թվականի Քիշնևի ջարդերից։ 1923 թվականին երկու քույրերի՝ Ռեյզլի ու Սուրայի հետ արտագաղթել է Միացյալ Նահանգներ և բնակություն հաստատել Բրուքլինում, որտեղ ապրում էր նրանց ազգականը։ 1932 թվականին ամուսնացել է Ֆիլիպ Սթայնբերգի (Շտեյնբերգ, 1901-1967) հետ։ Նրա ամուսինը աշխատել է Ֆուլտոն փողոցում որպես ոսկերիչ։ Նրանք ունեցել են երկու երեխա՝ որդի (1935) և դուստր (1942).։

Գոլդի Սթայնբերգը մինչև 80 տարեկանն աշխատել է որպես դերձակուհի, ապա անցել թոշակի։ Նա ինքնուրույն ապրել է մինչև 104 տարեկանը, ինչից հետո տեղավորվել է Grandell Rehabilitation and Nursing Center ծերանոցում (Լոնգ Բիչ, Լոնգ Այլենդ)։

Գոլդի Սթայնբերգը մահացել է 2015 թվականի օգոստոսի 16-ին։ Այդ ժամանակ ողջ էին նրա 2 երեխաները, ինչպես նաև 4 թոռներն ու 7 ծոռները։

## Ծանոթագրություններ

Կատեգորիա:Երկարակյացներ
Կատեգորիա:Ամերիկայի հրեաներ
Կատեգորիա:Ամերիկացի երկարակյացներ
Պավել Չեբանու

**Պավել Չեբանու** (, ), մոլդովացի նախկին ֆուտբոլիստ։ 1997 թվականի փետրվարի 1-ից Մոլդովայի ֆուտբոլի ֆեդերացիայի նախագահն է։ 2003 թվականի նոյեմբերին, երբ նշվել է ՈՒԵՖԱ-ի հոբելյանը, Չեբանուն Մոլդովայի ֆուտբոլի ֆեդերացիայի կողմից ընտրվել է Մոլդովայի ոսկե խաղացող՝ որպես նախորդ 50 տարիների լավագույն ֆուտբոլիստ։

## Կարիերա
### Ակումբային
Պավել Չեբանուն իր ամբողջ կարիերան անցկացրել է Քիշնևի «Նիստրու» ակումբում և երկար տարիներ եղել է թիմի ավագը։ Չեբանուի խաղի շնորհիվ Քիշնևի ակումբը երկար ժամանակ հաջողությամբ ելույթ է ունեցել ԽՍՀՄ Առաջին լիգայում։ Չեբանուն թիմի կազմում անցկացրել է ընդհանուր առմամբ 341 խաղ և խփել 45 գոլ։ Երբեք չի ընդգրկվել ԽՍՀՄ հավաքականում։

### Մարզչական
1990 թվականին դարձել է իր նախկին ակումբի մարզիչ, սակայն երկար չի աշխատել և 1991 թվականին հեռացել է թիմից։ Երկար ժամանակ մարզել է Մոլդովայի ու Ռումինիայի փոքր ակումբներ՝ «Սպերանցա» (Նիսպորենի), «Օլիմպիա» (Սատու Մարե), «Ամոկոմ» (Քիշնև)։

### Ֆունկցիոներ
1997 թվականի փետրվարի 1-ին դարձել է Մոլդովայի ֆուտբոլի ֆեդերացիայի նախագահ։ 2013 թվականին վերընտրվել է նույն պաշտոնում։ Զբաղեցնում է նաև ՈՒԵՖԱ ֆուտբոլի կոմիտեի փոխնախագահի պաշտոնը։ 2015 թվականի ապրիլին արժանացել է Մոլդովայի Հանրապետության բարձրագույն պարգևին՝ Հանրապետության շքանշանի։

## Պարգևներ
* Մոլդովայի լավագույն ֆուտբոլիստ վերջին 50 տարում
* ԽՍՀՄ սպորտի վարպետ – 1984
* «Աշխատանքային փառքի» շքանշան
* *Om Emerit* («Ձեռքբերումների համար») պատվավոր կոչում
* Հանրապետության շքանշան (2015)

## Ծանոթագրություններ

## Արտաքին հղումներ
* UEFA.com - Moldova's Golden Player
* Ֆուտբոլիստի էջը Moldova.sports.md կայքում
* 

Կատեգորիա:Մոլդովացի ֆուտբոլային մարզիչներ
Կատեգորիա:Մոլդովացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Խորհրդային ֆուտբոլային մարզիչներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ԽՍՀՄ սպորտի վարպետներ
Ֆուտբոլի Անգլիայի Սուպերգավաթ 2012

**Ֆուտբոլի Անգլիայի Սուպերգավաթ 2012** (), Անգլիայի Սուպերգավաթի 90-րդ խաղարկումը, որն անցկացվել է 2012 թվականի օգոստոսի 12-ին Բիրմինգհեմի Վիլլա Պարկ մարզադաշտում։ Հանդիպման արդյունքում 3։2 հաշվով հաղթել է «Մանչեսթեր Սիթին»՝ առաջին անգամ նվաճելով Անգլիայի Սուպերգավաթը 1972 թվականից ի վեր։

## Խաղ

## Ծանոթագրություններ

## Արտաքին հղումներ
* Անգլիայի Սուպերգավաթը *TheFA.com կայքում* 
* Հաշվետվություն խաղի մասին *BBC Sport կայքում* 

Կատեգորիա:2012 ֆուտբոլում
Կատեգորիա:Մանչեսթեր Սիթի
Կատեգորիա:Չելսի ՖԱ
Կատեգորիա:Չելսիի հանդիպումներ
Կատեգորիա:Ֆուտբոլային հանդիպումներ
Կատեգորիա:Ֆուտբոլի Անգլիայի Սուպերգավաթ
Կատեգորիա:Ֆուտբոլի մրցություններ
Կատեգորիա:Ֆուտբոլի մրցություններ Անգլիայում
Բաուրսակ

**Բաուրսակ**, **բորսոկ**, **բավիրսակ**, **բորցոկ** (, , սիբիրի թաթարերեն՝ *пауырсаҡ*, , , , , , , , , , ույգ.՝ боғу(р)сак, ), տաջիկ, բաշկիր, ղազախ, կալմիկ, ղրղզ, ալթայցի, մոնղոլ, թաթար, տուվացի, թուրքմեն, ուզբեկ և ույղուր ժողովուրդների ավանդական խմորեղեն։

## Նկարագրություն
Որպես կանոն, պատրաստվում է անթթխմոր կամ խմորիչով խմորից, ունի փոքր փքաբլիթի տեսք (շեղանկյուն կամ կլոր), պատրաստվում է ֆրիտյուրով խորը տապակի` կազանի մեջ տապակելով։ Կան նաեւ կաթնաշոռային բաուրսակների  բաղադրատոմսեր։ Սովորաբար ներկայացվում է որպես լրացում, օրինակ, շարբայի, կամ թեյի հետ (թաթարները միայն թեյի հետ, ույղուրները է ատկանչայ թեյե ըմպելիքի հետ)։

Բաուրսակը համարվում է տոնական դաստարխանի պարտադիր ատրիբուտ։ Կարեւոր դեր է կատարում բաշկիրների և այլ ժողովուրդների  հարսանյաց ծեսերին։ Թաթարական հարսանեկան ավանդույթներում փեսայի ծնողները (սիբիրյան թաթարների մոտ` հարսի ծնողները) հարսանիքին նվեր են բերում բաուրսակով կամ չակ-չակով ուտեստներ, ղազախական հարսանիքներում` բաուրսակները կամ կուրտը մետաղադրամների եւ քաղցրավենիքների հետ միասին նորապսակների գլխին է թափվում։ Ուզբեկական խոհանոցում բաուրսակները համարվում են ծիսական ուտեստ։ Թուրքմենների մոտ այն կոչվում է պեշմե եւ ունեն շեղանկյուն ձեւ։ Թուրքերի մոտ այն կոչվում է լոկմա (*թուրքերեն * lokma)։

## Փաստեր
Ռուսաստանում կշռով ամենամեծ (179 կգ) բաուրսակը պատրաստվել է 2014 թվականի ապրիլի 20-ին Ուֆայի Սալավատ Յուլաևի անվան հրապարակում։ Դրա պատրաստման համար ծախսվել է 1006 հատ ձու, 25 կգ շաքարավազ, 70 կգ ալյուր, 50 կգ բաշկիրական մեղր։

Ալմաթիում 2014 թվականի սեպտեմբերի 7-ին Մայրերի օրվա տոնակատարության ընթացքում գրանցվել է Գինեսի գրքի ռեկորդ. թխվել է 856 կգ բաուրսակ։ Միջոցառումն անցկացվել է սկեսուրների և հարսների միջև խոհարարական մենամարտի ձեւով։ Մրցույթին մասնակցել են յոթ իրական զույգեր։

## Տես նաև
* Չակ-չակ
* Շելպեկ
* Լուկումադես
* Գնդիկ բոքոնիկ
* Ֆալաֆել
* Բակերբզե

## Պատկերասրահ

Պատկեր:Frying_boorsoq.jpg|մինի|Ղրղըզական բոորսակը պատրաստվում է տապակայում` ֆրիտյուրում
Պատկեր:FriedBreadInErbent.JPG|մինի|Թուրքմենական պիշմեի պատրաստում
Պատկեր:BaursakKZ.JPG|մինի|Ղազախական բաուրսակներ
Պատկեր:ALADenBaursaka270909.jpg|մինի|Բաուրսակի օրը Ալմա-Աթայում, Ղազախստան


## Ծանոթագրություններ

## Արտաքին հղումներ
* *Ս. Ն. Սիտով* 
* Recipe
* Բաղադրատոմս
* Բաղադրատոմս 
* Kyrgyz frying boorsoq
* My Home - Բաղադրատոմս

Կատեգորիա:Ասիական խոհանոց
Կատեգորիա:Բաշկիրական խոհանոց
Կատեգորիա:Թաթարական խոհանոց
Կատեգորիա:Մոնղոլական խոհանոց
Կատեգորիա:Ուզբեկական խոհանոց
Մարինե Շահսուվարյան

**Մարինե Լևոնի Շահսուվարյան** (), հայ ակնաբան, վիրաբույժ։ Բժշկական գիտությունների դոկտոր (2004), պրոֆեսոր (2012)։

## Կենսագրություն
Մարինե Շահսուվարյանը ծնվել է 1966 թվականին Երևանում։ 1983-1989 թվականներին սովորել է Երևանի Մխիթար Հերացու անվան պետական բժշկական ինստիտուտի բուժական ֆակուլտետում, 1989-1991 թվականներին` Երևանի բժիշկների կատարելագործման ինստիտուտի կլինիկական օրդինատուրան «Աչքի հիվանդություններ» մասնագիտությամբ։

1991-1995 թվականներին եղել է 8-րդ հիվանդանոցի ակնաբուժական բաժնի բժիշկ-ակնաբույժ, 1995-2007 թվականներին` ՀՀ Առողջապահության նախարարության Մալայանի անվան ակնաբուժական կենտրոնի բժիշկ-ակնաբույժ, 2005-2007 թվականներին ԵՊԲՀ-ի ակնաբուժության ամբիոնում որպես դոցենտ, 2007 թվականից` Ակնաբուժության ամբիոնի պրոֆեսոր։

Աշխատանքները վերաբերում են առաջնային գլաուկոմայի, մակուլոդիստրոֆիայի, ցանցենու անոթային հիվանդությոնների ախտորոշմանն ու բուժմանը, երկրորդային հետթրոմբային  նորանոթային (նեովասկուլյար) գլաուկոմայի կանխորոշմանը, ցանցենու երակների խցանման ռիսկի գործոնների հայտնաբերմանը, վաղ ախտորոշմանը, դեղորայքային բուժմանն ու կանխարգելմանը։

## Անդամակցություն
* Ատենախոսությունների պաշտպանման մասնագիտացված խորհրդի գիտքարտուղար, 2008-2011 թվականներին
* Ատենախոսությունների պաշտպանման մասնագիտացված խորհրդի անդամ (2012)

## Մրցանակներ
* ՀՀ ԱՆ ակադեմիոկս Ս. Ք. Ավդալբեկյանի անվան Առողջապահության ազգային ինստիտուտի դիպլոմ (Երիտասարդ բժիշկներ 3-րդ միջազգային կոնգրեսում լավագույն զեկուցման համար), 2003 
* Հայկական ակնաբուժական նախագծի 25-րդ տարեդարձի մեդալ, 2017 
## Ծանոթագրություններ

Կատեգորիա:Հայ ակնաբույժներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայ ակնաբաններ
Կատեգորիա:Հայ վիրաբույժներ
Նուրուլլայի մզկիթ

**Նուրուլլայի մզկիթ** (, *«Сенная» и «Седьмая соборная мечеть»*), պաշտամունքային շինություն, կառուցված Կազանի պատմական Հին Թաթարական ավանի Խոտի շուկայի կենտրոնում, Մոսկովյան փողոցում, 1845-1849  թվականներին ճարտարապետ Ա. Ի. Պեսկեի կողմից, առևտրական խորհրդատուներ Յունուսով եղբայրների,  Իբրահիմի (1806-1886 թթ.) և Իսահակի (1810-1884 թթ.) աջակցությամբ և նրանց հոր, առաջին գիլդիայի առևտրական Գուբայդուլլա Յունուսովի     (1776-1849 թթ.) կտակած միջոցներով։ Նախագծի հեղինակն է Ա. Կ. Լոմանը։

## Ճարտարապետություն
Մզկիթը  երկհարկանի է, ունի գմբեթավոր դահլիճ և հարավային մուտքի կողմից եռահարկ գլանաձև մինարե։ Մզկիթի նկարազարդումները նման են միջնադարյան Վոլգյան Բուլղարիայի և Մերձավոր Արևելքի համանման շինությունների նախշազարդերին։

## Պատմություն
1890-1908 թվականների իմամ-խաթիբի պարտականությունները կատարել է հայտնի հասարակական և քաղաքական գործիչ «Ազատ» թերթի հրատարակիչ Գաբդուլլա Աբդուլքարիմովիչ Ապանաևը։

Մզկիթը փակվում է 1929 թվականի նոյեմբերի 16-ին Թաթարստանի ինքնավար հանրապետության կենտգործկոմի որոշմամբ, իսկ մինարեթը ապամոնտաժվում է։ Մինչև 1992 թվականը մզկիթը օգտագործվում էր, որպես բնակարան և գրասենյակ։  Թաթարական ԱԽՍՀ նախարարների խորհրդի 23.01.1981 թվականի  № 601 որոշմամբ մզկիթը  ճանաչվել է որպես  ճարտարապետան հուշարձան։

1992 թվականին մզկիթն անվանափոխվեց «Նուրուլլա» և վերադարձվեց հավատացյալներին։ 1990-1995 թվականներին վերակառուցվել է  Ռ. Վ. Բիլալովի կողմից, միաժամանակ վերականգնվել է նաև մինարեթը։

## Պատկերասրահ

Nurullah Mosque.JPG|Նուրուլլայի մզկիթի մինարեն ու գմբեթը
Kazan Nurulla Mosque.jpg|Մզկիթի տեսքը


## Ծանոթագրություններ

## Արտաքին հղումներ
*  Мечеть «Нурулла» на портале «Мечети России»

Կատեգորիա:Կազանի մզկիթներ
Կատեգորիա:Ռուսաստանի մշակութային ժառանգություն
Չեզարե դա Սեստո

**Չեզարե դա Սեստո** (, ), իտալացի նկարիչ, Լեոնարդո դա Վինչիի աշակերտներից մեկը։

Չեզարե դա Սեստոյի, Բերնարդինո Լուինիի և Մարկո դի Օջոնոյի ստեղծագործությունների վրա մեծ ազդեցություն է ունեցել Լեոնարդոյի արվեստը։ Այս իրողության վառ ապացույցն է«Մադոնեն փոքրիկի հետ» ստեղծագործությունը։ Արևմտյան Իտալիայում նա ստեղծեց իր դժվար և տարբերվող ոճը, որի մեջ միավորվեցին կլասիցիզմը և մանյերիզմի հին ռեսուրսները։

Չեզարեն ժամանակակից իրականությունում չունի ազգանուն, ինչպես Լեոնարդոն։ «Դա Սեստո»-ն «Վարեսե» գավառի Սեստո Կալենդե քաղաքի մականունն է, որտեղ էլ նա ծնվել է։ 
thumb|left|150px|«Սալոմեաֆ»
Հնարավոր է, որ 2005 թվականին Հռոմում եղել է Բալդասարե Պերուչիի աշակերտը կամ օգնականը։

Չեզարե դա Սեստո անունը առաջին անգամ հիշատակվել է 1508 թվականին, երբ նա Յուրա II պապի հրամանով Վատիկանի ամրոցի պատերին նկարազարդում կատարեց։ Հիմա այդ նկարազարդումները չեն պահպանվել։ 1513 թվականին նա աշխատել է Սիցիլիայում, իսկ 1515 թվականին՝ Նեապոլում։

1516 թվականին նա վերադարձավ Միլան, որտեղ նա նկարեց իր հայտնի «Սալոմե» () նկարը (հիմա այն գտնվում է Վիեննայում գտնվող Արհեստի պատմության թանգարանում)։

Չեզարեն 1517 թվականին Մեսինայում գտնվելու ժամանակ ստեղծեց իր հայտնի աշխատանքներից մեկը՝ «Երկրպագության գուշակները»։ Այդ ստեղծագործություններից հետո՝ 1520 թվականին նա նորից վերադարձավ Միլան, որտեղ ստեղծեց իր հիասքանչությունը, որը անվանվեց «Սուրբ Րոհի պոլիտպիհը»։

## Ծանոթագրություններ

## Աղբյուրներ
* 

Կատեգորիա:16-րդ դարի իտալացի նկարիչներ